આ ઉપરાંત ગામતળ બહાર આદિવાસી વિસ્તારોમાં આવેલાં પરાંઓમાં ૧૦ કે તેથી વધુના જૂથમાં રહેતા પ્રજાજનો અને અન્ય વિસ્તારોમાં આવેલાં પરાંઓમાં ૧૫ કે તેથી વધુના જૂથમાં રહેતા પ્રજાજનોને જ્યોતિગ્રામ ફીડર ઉપરથી વીજળી આપવાનો રાજ્ય સરકારે નિર્ણય કર્યો છે. ઊર્જાક્ષેત્રે રાજ્ય સરકારે આવા અનેકવિધ સુધારા કર્યા. અનેકવિધ જનહિતલક્ષી પગલાં ભર્યાં. તેના કારણે ગુજરાતનું ઊર્જાક્ષેત્ર રાજ્યના વિકાસનું ચાલક બળ બન્યું. અને ઊર્જાવાન ગુજરાત દેશભરનું અગ્રેસર રાજ્ય બન્યું છે.